Gerîlaya PKKyî Zeynepe Kinaci (Zîlane) a ke 30ê hezîrana 1996î de Dêrsim de vera artêşa tirke ya îşxalkere çalakîya fedayîye kerdbî, serrgêra 27. ya şehadetê xo de paytextê Armenîstanî Erîvan de ameye yadkerdene.
Merasîmê yadkerdişî bi rêzgirewtişî dest pêkerd. Merasîm de Çîçeke Rizgar, Dayîke Çîlê, Wekîl Kînyas Hesenov, Hemserekê Komîteya Kurdîstanî Silo Dirboyan û babîyê şehîde Rûkene Mîlon Kelaşyanî qisey kerd.
Qiseykerdişan de dîya zanayene ke ê do heta peynî xeta Zîlane ser de şorê û her ca de vera hêrişanê qirkeran xo ver bidê.
Qiseykerdişan de bale ameye antene tecrîdkerdişê Rayberê Şarê Kurdî Abdullah Ocalanî ser û ame waştene ke wa Ocalan cade azad bibo.
Merasîm bi slogananê sey "Şehîd namirin", "Bijî Serok Apo", "Jin, Jiyan, Azadî" qedîya
